
	GULBENES NOVADA PAŠVALDĪBA

	Reģ.Nr.90009116327

	Ābeļu iela 2, Gulbene, Gulbenes nov., LV-4401

	Tālrunis 64497710, mob.26595362, e-pasts: dome@gulbene.lv, www.gulbene.lv



Gulbenē

03.07.2026.							         Visām ieinteresētajām personām


[bookmark: _Hlk45869120]Par atklātu konkursu “Profesionālās mācību virtuves iekārtu 
un piederumu piegāde un uzstādīšana Sveķu pamatskolas vajadzībām” 
(identifikācijas numurs ID Nr. GNP 2026/48/ERAF)

1. Jautājums: 
Konkursa 3.2.pielikumā ir prasība pievienot pieredzi apliecinošus dokumentus, kas apstiprina atsauksmē sniegtās ziņas (piemēram, preču pavadzīmju-rēķina kopijas, kas izsniegtas līdz atsauksmē norādītajam datumam, līgumi, pieņemšanas-nodošanas akti u.c.). Tomēr šāda informācija tiek uzskatīta par konfidenciālu un nav atklājama.
Lūdzu, precizējiet, vai šie dokumenti noteikti ir jāiesniedz un vai kandidāts tiks izslēgts no vērtēšanas atklātā konkursā, ja tie netiks iesniegti? Varbūt pietiks ar mūsu klientu iesniegtajām atsauksmēm?
Atbilde: 
Lai noteiktu pretendenta spēju pildīt līgumā paredzētās saistības, Pasūtītājs nolikumā nosaka pretendenta kvalifikācijas prasības, kas ir saistošas visiem pretendentiem. Ja nolikuma 3.2.pielikumā ir noteikts, ka papildus atsauksmēm nepieciešams pievienot dokumentus, kas apstiprina atsauksmē sniegtās ziņas (piemēram, preču pavadzīmju-rēķina kopijas, kas izsniegtas līdz atsauksmē norādītajam datumam, līgumi, pieņemšanas-nodošanas akti u.c,), komisija nevar izvērtēt pieredzi tikai pēc pasūtītāju izsniegtajām atsauksmēm, līdz ar to, ja atsauksmei netiks pievienots dokuments, kas apliecina atsauksmē sniegtās ziņas, iepirkumu komisijai būs pienākums noraidīt pretendenta iesniegto piedāvājumu.
Pasūtītājs uzsvērs, ka pretendentam ir tiesības aizklāt komercnoslēpumu saturošu informāciju, atstājot redzamu tikai to informāciju, kas  apliecina piegādes faktu, apjomu un datumu.
Pasūtītājs atgādina, ka Publisko iepirkumu likums uzliek pienākumu pašai iepirkumu komisijai nodrošināt saņemtās informācijas konfidencialitāti un neizpaušanu.

2. Jautājums: 
Poz. 3. Elektriskā cepšanas virsma – uzdevumā tiek pieprasīta iekārta ar salīdzinoši nelielu jaudu (3 kW), kas parasti ir raksturīga mazākiem modeļiem, kuri ir novietojami uz galda ( https://saro-kitchenequipment.com/product/griddleplatte-gpk-400-281-2416/ ). Mēs varam piegādāt iekārtu ar atsevišķu statīvu, uz kura iekārta stāvēs, lai izpildītu prasību par iekārtas kopējiem izmēriem, taču iekārta nebūs integrēta šajā statīvā. Vai šāds risinājums ir pieņēmams?

Atbilde: 
Pasūtītājs informē, ka tiks pieņemta arī tāda iekārta, kuras cepšanas virsma ir uzstādīta uz atsevišķa statīva, ja kopumā tiek nodrošināta tehniskajā specifikācijā noteiktā funkcionalitāte, iekārtas kopējie izmēri un visas pārējās tehniskās prasības. Prasībā norādītā jauda ir minimālā prasība (ne mazāka kā 3,0 kW), tādēļ ir pieļaujams piedāvāt arī lielākas jaudas iekārtu.
3. Jautājums: 
Poz. 4. Elektriskais fritieris – pēc apraksta, ilustratīvā attēla un tehniskajām īpašībām ir skaidrs, ka konkursā tiek pieprasīts Roller Grill fritieris FD 50, bet tehniskajā uzdevumā ir sajaukti iekārtas dziļuma un augstuma izmēri. Pievienoju saiti uz ražotāja mājaslapu, kur var pārliecināties par iekārtas reālajiem izmēriem: https://www.rollergrill-international.com/en/professional-range/181/12/cooking/professional-fryers/professional-fryers/professional-electric-fryer-1-tank-of-5-l-detail
Atbilde: 
Tehniskajā specifikācijā nav paredzēts konkrēts ražotājs vai modelis. Norādītās prasības attiecas uz funkcionalitāti un parametriem, kas nepieciešami pasūtītāja vajadzībām.
Tiek pieņemti piedāvājumi, kas atbilst visām noteiktajām prasībām, neatkarīgi no ražotāja vai modeļa.  
Pasūtītājs veic grozījumus nolikuma 2.1.pielikumā “Tehniskā specifikācija 1.daļai” , norādot izmērus “ne lielāki kā 200 × 450 × 360 mm”.
4. Jautājums: 
Poz. 20. Trauku mazgājamā mašīna – tehniskajā uzdevumā vēlamās iekārtas spriegums ir norādīts 230 V (1 fāze), bet jauda – 5,2 kW. Parastā 230 V rozete nevar nodrošināt jaudu, kas ir lielāka par 3 kW. Lūdzu precizēt, vai šeit nebija domāta 400 V (3 fāžu) iekārta, vai arī šai iekārtai ir jābūt ar mazāku jaudu?
Atbilde: 
Pasūtītājs ir atkārtoti izvērtējis tehniskās prasības kopā ar gala lietotāju un apstiprina, ka piedāvājamajai iekārtai jāatbilst tehniskajā specifikācijā noteiktajām prasībām.
5. Jautājums: 
Poz. 26. Indukcijas plīts ar 4 sildvirsmām – līdzīgi kā iepriekšējā punktā, pieprasītās iekārtas jauda ir >6 kW, bet pieslēguma spriegums ir tikai 220 V. Izņemot uz galda liekamās viena riņķa indukcijas plītis, lielas jaudas dēļ visas brīvstāvošās indukcijas plītis būs ar 400 V pieslēgumu. Otrais jautājums ir par pieprasītās iekārtas izmēriem. Mūsu piedāvājuma klāstā nav nevienas profesionālas indukcijas plīts, kas iekļautos norādītajos iekārtas izmēros. Pat iekārta, kas redzama ilustratīvajā attēlā, ir lielāka par pieprasītajiem izmēriem (https://saro-kitchenequipment.com/product/saro-induction-stove-4-platesmodel-nikos/).
Atbilde: 
Pasūtītājs ir atkārtoti izvērtējis tehniskās prasības kopā ar gala lietotāju un apstiprina, ka piedāvājamajai iekārtai jāatbilst tehniskajā specifikācijā noteiktajām prasībām - iekārtas jauda ne mazāka kā 6 kW, barošanas spriegums 230 V. 
Pasūtītājs veic grozījumus nolikuma 2.1.pielikumā “Tehniskā specifikācija 1.daļai”, pieļaujot iekārtas izmēru robežas +/- 100mm.

